La segona edició de la Travessia Canal de Nado  es celebrarà el 16 d'abril
13 abril 2022

## La segona edició de la Travessia Canal de Nado es celebrarà el 16 d'abril13 abril 2022Última actualització: 13 abril 2022

![](../gestion/img/0d250a532e7a6af5776e957febef121ff47753d56cdf0bec92887798834b0bcc.jpg)  
  

La regidora d’Esports, **Lydia Morant**, acompanyada per la presidenta del NiE Gandia, **Pilar Martí**, han presentat aquest matí la segona edició de la **Travessia Canal de Nado**, que es celebrarà a la platja de Gandia el proper 16 d’abril a partir de les 10:00h. La prova es desenvoluparà al llarg dels 2.200 metres del canal de natació ubicat front el número 85 del passeig Marítim Neptú.

“És un esdeveniment que dona un valor afegit a la ciutat i que, a banda, també promociona aquest espai. Vam pensar considerar que era una molt bona iniciativa per a identificar-lo i potenciar-lo”, ha afirmat Morant. A banda, la regidora ha informat de que serà un requisit indispensable la utilització de neoprè llarg per a participar a la prova per la temperatura de l’aigua que hi haurà el dia d’aquesta.

Per altra banda, Martí ha volgut agrair a l’Ajuntament i al Servei d’Esports per “tots els permisos per a activitats i, concretament, pel desenvolupament d’aquesta prova i tota l’ajuda que sempre demanem i ens ofereixen”. A més, ha afegit que hi haurà una taula per a l’Associació Ucrania Une Corazones on “tots aquells que vullguen col·laborar podran comprar banderes, polseres...”.

En quant a les inscripcions, la presidenta del club ha informat que hi ha vora 140 inscrits de pràcticament totes les províncies i s’espera que la xifra final oscil·le els 200 participants, com a l’any 2021. El termini d’inscripció encara està obert a un preu de 16€, mentre que el mateix dia de la prova també es podrà participar per 20€. Els nadadors rebran un capell de natació i una motxilla. 

[Documentos adjuntos](../gestion/documentos/bf3fd11fb3c1d076dc0ff2d36d83ace214d59748dcb21576e0494c0e32661840.jpg)